stanford-oval/wikipedia huggingface dataset:
הבריגדות האדומות
פיצול

ב-1984 פוצל הארגון לשתי סיעות - הבריגדות האדומות-PCC (קבוצת הרוב) והבריגדות האדומות-UCC (קבוצת המיעוט). באותה שנה הודיעו מנהיגי הארגון הכלואים, בהם המייסדים, כי אין טעם במאבק האלים והם מתנגדים לו. למרות זאת, ולמרות גלי מעצרים של מנהיגים וחברים בבריגדות, פעולות הטרור נמשכו בשנות השמונים ובמידה פחותה גם לאחר מכן.
הארגון כיום

בעקבות נפילת הגוש הקומוניסטי, וגל מעצרים גדול באיטליה ובצרפת ב-1989, נחלש הארגון בצורה משמעותית, אך נותר פעיל. ב-2005 נדונו ארבעה מחברי הארגון למאסר עולם על רצח פוליטי שביצעו ב-2002.
הארגון מונה היום לפי הערכות רק כ-50 חברים, והוא מתקשה לבצע פעולות משמעותיות.
הערות שוליים

↑  ויליאם היצ'קוק, "המאבק על אירופה", הוצאת עם עובד, 2006, עמ' 212-211
| --- | --- |
בקרת זהויות :  NLI: 987007259158005171  BIBSYS: 14051883  BnF: cb133186733 (data)  GND: 5068527-2  ISNI: 0000 0001 2285 1103  LCCN: n2008031625  NKC: kn20020322184  SUDOC: 027463249  VIAF: 124870952   WorldCat (עם VIAF): 124870952 
מורו בזמן השבי בידי הבריגדות האדומות
יאטר

| --- | --- |
 מדינה:  לבנון לבנון
 מחוז:  א-נבטיה
 נפה:  בינת ג'בייל
 שטח:  8.32 קמ"ר
 גובה:  710 מטרים
 אוכלוסייה:  ‏
  ‑ בעיירה:  1,206 (2015)
 קואורדינטות:  33°09′18″N 35°19′52″E﻿ / ﻿33.154915°N 35.331053°E﻿ / 33.154915; 35.331053
 אזור זמן:  UTC +2
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןיאטר(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןיאטר  he tabBackground:;tabBorder:#aaa;defaultTab:0;
 
יאטר (בערבית: ياطر; בעברית מקובל לקרוא לה יעטר) היא עיירה בנפת בינת ג'בייל במחוז א-נבטיה שבדרום לבנון.
במקורות היהודיים

ב"ברייתא דתחומין" מופיע "יתיר" כגבול הצפוני של תחום עולי בבל, ושמואל קליין מזהה אותו עם יאטר (יעתיר).
הלחימה בדרום לבנון

בדצמבר 1970 תקף גדוד 51 בפיקוד דוד כהן מחבלים שהתמקמו בכפר. ב-1986 במבצע רוח קיץ תקפו גדוד הנח"ל המוצנח בפיקוד ישראל זיו מחבלים במשולש הכפרים יעטר-כפרא-צדיקין והרגו 10 מחבלים מארגון אמל ללא נפגעים לצה"ל.
בשנת 1986 בעקבות חטיפת החיילים יוסף פינק ורחמים אלשייך. יצאו כוחות סיירת הצנחנים, לפעילות בעומק בשטח על מנת לחסום את נתיב המילוט של החוטפים. הכוחות הגיעו סמוך לכפר יעטר כדי לחסום את הנתיב משם מערבה. כוחות חזבאללה שזיהו את הצנחנים תקפו אותם בירי ובמרגמות. במשך חצי יממה משעות הצהריים ועד שעות הלילה ניהלו חילופי אש. מסוקי קרב סייעו מהאוויר עד שבחסות החשכה הצליחו לסגת ולשוב לבסיסם.
בפברואר 1992 בעקבות ירי קטיושות לעבר ישובי הצפון יצאו כוחות צה"ל למבצע ניב מדובר. גדוד 202 יחד עם כוחות הנדסה ושריון פשטו על אזור הכפרים כפרא ויעטר על מנת לפגוע במחבלים ולהשמיד משגרי קטיושה. הכוח התגלה והיה חשוף לירי נ"ט וארטילריה, וכתוצאה מהירי נהרגו שני לוחמים ונפצעו שלושה.
במלחמת לבנון השנייה חזבאללה יירט מסוק יסעור סמוך לכפר ו-5 אנשי צוות נהרגו.
הערות שוליים

↑  ארץ הגליל מימי העליה מבבל עד חתימת התלמוד / שמואל קליין - פרויקט בן־יהודה, באתר benyehuda.org
↑  מרדכי גור, "מצפון ומים" - מתאר את שירותו כאלוף פיקוד צפון, הוצאת משרד הביטחון, 1998, עמודים 115-117.
↑  אביחי בקר, מלחמות ישראל, באתר הארץ, 23 באוקטובר 2001
↑  מאיה פולק, איך החיים היו נראים אם עדיין היינו בלבנון?, באתר מקור ראשון, ‏09/05/2020
↑    גיא חזות, השבעה שלא חזרו, באתר "ידיעות אחרונות", 16 באפריל 2018
↑  גל פרל פינקל, סא"ל במיל' אבירם רינג, מבצע חוק וסדר, 30 שנה אחרי, מערכות 477, עמ' 60
סם נואה

| --- | --- |
מראה כללי של העיר סם נואה
מראה כללי של העיר סם נואה
 מדינה:  לאוס לאוס
 מחוז:  מחוז חואופן
 בירת העיר:  סם נואה
 שפה רשמית:  לאית
 גובה:  1,200 מטרים
 דת:  בודהיזם
 אוכלוסייה:  ‏
  ‑ בעיר:  38,992 (2012)
 קואורדינטות:  20°24′48″N 104°02′53″E﻿ / ﻿20.4133°N 104.048°E﻿ / 20.4133; 104.048 
 אזור זמן:  UTC +7
  מפת מיקום  מפה מפורטת  סם נואה (למפת לאוס מוגדלת) ויינטיאן אטופו פקסן פקסה לואנג פרבאנג  טאקק מואנג שי פונגסאלי סאינבולי סלבן קמבודיה תאילנד מיאנ. סין סין וייטנאם מפרץ טונקין סם נואה(למפת לאוס רגילה) ויינטיאן אטופו פקסן פקסה לואנג פרבאנג  טאקק מואנג שי פונגסאלי סאינבולי סלבן קמבודיה תאילנד מיאנ. סין סין וייטנאם מפרץ טונקין סם נואה  he tabBackground:;tabBorder:#aaa;defaultTab:0;
סֶם נוּאָה (באנגלית: Xam Neua, בלאית: ຊຳເໜືອ משמעות השם: 'ביצה צפונית'), היא בירת מחוז חואופן (אנ'), בצפון מזרח לאוס. סם נואה היא אחת מהבירות המחוזיות הפחות מתוירות במדינה על ידי תיירים מערביים.
דמוגרפיה

בעיר סם נואה מתגוררים 46,800 תושבים נכון לשנת 2000. התושבים הם בעיקר ילידי לאוס, וייטנאמים, המונג, ומעט תאילנדים. השפה השלטת היא לאית ומעט וייטנאמית והמונג (אנ'). צרפתית מדוברת על ידי מיעוט התושבים כמורשת מהתקופה הקולוניאלית הצרפתית. הצרפתית נלמדת בבתי ספר ומשמשת בפרסומים ציבוריים ובממשל.
חיי יום יום

סם נואה נמצא בעמק חואופן שבמחוז חואופן. בשעה 05:45 ובשעה 17:45 בכל יום מושמעות דרשות ציבוריות מרמקולים על גבי מגדל במגרש המשחקים של בית הספר, המספרות על החיים הקומוניסטיים והפילוסופיה. דרשות אלו מלוות בדרך כלל במוזיקה לאית.
היסטוריה

אזור העיר סם נואה נחשב לאחד האזורים המופצצים ביותר בעולם. האזור הופצץ על ידי חיל האוויר של צבא ארצות הברית במהלך מלחמת הודו-סין השנייה באופן מסיבי. הצבא העממי של לאוס מצא מסתור במערות שהיו חצובות בהרים.
בסם נואה נמצא מחנה חינוך מחדש, קומוניסטי. שריד מבירת, פאת'ט לאו (אנ') צבא השחרור העממי במהלך מלחמת האזרחים הלאוסית באתר לימה 85 (אנ') (LS-85), ב־11 במרץ 1968. מחנה החינוך מחדש הקומיניסט נמצא ליד המערות של הפאת לאו הנקרא מערות Viengxay.
היסטוריה > מערות ויאנקסיי Viengxay

מערות ויאנקסיי במחוז חואופן שבצפון מזרח לאוס הן רשת ענפה של מערות בהרי גיר. ארבע מאות ושמונים ממערות אלה שימשו את הפאת לאו במהלך מלחמת הודו-סין השנייה כדי להגן מפני הפצצות אמריקאיות.
במערות שהיו בית חולים, בית ספר, משרדי הפאת לאו, מאפיות, חנויות ואפילו תיאטרון גרו עד 23,000 איש. האזור היה ביתם של הכוחות הקומוניסטים, שלחמו בכוחות המלוכה, שבסיסם בווינטיאן. המערות שימשו למגורים ולעבודה מכיוון שחיל האוויר האמריקני הפציץ את האזור בצורה כה קשה. המקומיים מספרים כי החקלאים נאלצו לצאת לעבודתם בלילות כדי להימנע מההפצצות האמריקאיות. מערות ויגנקסיי שימשו את הקומוניסטים כמתקן כליאה של החיילים האמריקאים שנתפסו בשדות הקרב בווייטנאם מכיוון שהיה קרוב לגבול וייטנאם, כמו כן, הם שימשו גם לצורכי תמיכה לוגיסטית ופוליטית.
ממשלת לאוס מתכוונת לקדם את מתחם המערות כיעד תיירותי, בדומה למנהרות צ'י צ'י ליד הו צ'י מין סיטי בווייטנאם ולאנדרטת שדות הריגה ליד פנום פן בקמבודיה. זהו אתר יוצא דופן בכך שהוא מציע אפשרות לחקור את מחנה המפקדה של המהפכנים הקומיניסטים שנשאר שלם ברובו.
ארגון התיירות העולמי (UNWTO), הסוכנות לפיתוח הולנד ובנק הפיתוח באסיה התבקשו לעזור בפיתוח האתר לתיירים מכל העולם. תוכנית הפרויקט נערכה בשיתוף עם משרד המערות והחלה ביישום, תוך שילוט והסברים משופרים במערות.
גאוגרפיה

העיר סם נואה ממוקמת במרחק 300 קילומטרים מבירת לאוס ויינטיאן, בעמק שנוצר על ידי הנהר נאם סאם ובגובה 1,200 מטר מעל פני הים.
תשתיות

שלושה קילומטרים ממרכז העיר נמצא שדה תעופה אליו מגיעות טיסות מבירת לאוס ויינטיאן באופן לא סדיר.
אמנות ותרבות

בסם נואה ממוקם המנזר וואט פו קסאי. זהו המנזר היחיד בעיר והוא מאוכלס באופן קבוע רק על ידי חמישה נזירים.
אטרקציה נוספת בעיר היא אנדרטת העצמאות שהוקמה בשנת 1979. היא ניצבת על גבעה בצפון מערב העיר.
הערות שוליים

↑  אוכלוסיית סם נואה בשנת 2012 על פי האתר של ארגון geonames
↑  "Nam Et". אורכב מ-המקור ב-2011-06-14. נבדק ב-2010-09-25.
↑  Martin Stuart-Fox: Historical Dictionary of Laos, Scarecrow Press 2001
↑  Wayback Machine, web.archive.org, ‏26 בדצמבר 2010
↑  Wartime ‘Cave City’ to be Opened — MekongTourism.org, archive.is, ‏11 ביולי 2012
| --- | --- |
בקרת זהויות :  NLI: 987007564741805171  LCCN: n85137236  SUDOC: 165991461  VIAF: 137271258   WorldCat (עם VIAF): 137271258 
הרחוב הראשי של סם נואה
ווט פו קסאי
שירות העבודה (הונגריה)

מגויסי ה-KMSZ במסדר מחוץ לבית קברות; לפי המדים, צולם לכל המאוחר ב-1941.
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
שירות העבודה (בהונגרית היה שמו תחילה: Közérdekű Munkaszolgálat, כלומר "שירות עבודה למען הציבור", ובחקיקה מאוחרת יותר הוא נקרא Kisegítő Munkaszolgálat, קִישֶגִיטה מוּנְקַאסוֹלְגַאלַט, שפירושו "שירות עבודה של כוחות עזר"; בראשי תיבות KMSZ) היה גוף במשרד המלחמה ההונגרי שאליו הופנו מגויסים בלתי מהימנים, שהצבא לא היה מעוניין בהם כדי שישרתו ביחידות הרגילות, לוחמות או עזר. בפועל, שימשו יחידות אלה כדי לבודד גורמים שהיו מושא לעוינות השלטון, בראש ובראשונה יהודים. כ-42,000 מאלה נרצחו על ידי מפקדיהם או מתו בתנאים הקשים ששררו.
התחלה

כבר בדצמבר 1919 הקים הצבא האנטי-קומוניסטי ההונגרי של מיקלוש הורטי יחידות ייעודיות עבור אסירים מהשמאל פוליטי, שרבים מהם היו יהודים. הם הועסקו בעבודות לתועלת הכוחות ונאסר עליהם לשאת נשק. במהלך העשורים הבאים, כשהאווירה הציבורית נעשתה יותר ויותר לאומנית, התלבט המטה הכללי בשאלה כיצד יש לנהוג בגורמים בלתי-מהימנים – מיעוטים אתניים כמו סלובקים, רומנים, סרבים ויהודים, ואנשי אופוזיציה סוציאליסטים וקומוניסטים. מחד הם נחשבו למסוכנים מכדי לגייסם לשירות צבאי רגיל, ומאידך פטירתם ממנו הייתה בגדר הטבה. ב-1939 העבירה הממשלה חוק שהעניק לה אפשרות לגייס לעבודה כל זכר מגיל ארבע-עשרה ועד שבעים במקרה של מצב חירום; במהלך אותה שנה נאסר על יהודים לשרת בתפקידי פיקוד בצבא. רעיון שירות העבודה, שהוצע כבר קודם כחלופה עבורם, אומץ על ידי השלטון והצו שכונן אותו נכנס לתוקף ב-1 ביולי: אף על פי שהמערכת נועדה לטפל בכל אותן קבוצות, בפועל היא הופנתה בעיקר כלפי יהודים. בתחילה היו תנאי המגויסים דומים למדי לאלה של חיילים רגילים, והם לבשו מדי צבא שהאות M ("מונקאסולגלאט", שירות עבודה) נרקמה על דשיהם. הם נשלחו למחנות עבודה ברחבי המדינה, שם הועסקו בבירוא יערות, בסלילת כבישים ובתחזוקת תשתיות צבאיות.
המערכה בברית המועצות

האווירה האנטישמית בהונגריה הקצינה בספטמבר 1940, לאחר סיפוח טרנסילבניה הצפונית, ובעיקר באפריל 1941, עם הפלישה ליוגוסלביה. ב-19 באוגוסט 1941 הוציא משרד המלחמה מערך תקנות חדש למערך, שכפה שירות של שנתיים והרחיב את התחולה על כל היהודים בגילאי גיוס. הצו ניתן חודשיים לאחר פתיחת מבצע ברברוסה, ומספר המשרתים עלה חדות. ב-15 בדצמבר היו 23,018 איש בפלוגות, מתוכם 14,413 יהודים; אך ב-1942 נשלחו 50,000 מגויסים יהודים עם המחנה השני לתוך רוסיה ומספר דומה הוצב בתוך גבולות הונגריה. פקודות הגיוס הורו במפורש לוודא כי יהודים עשירים ומכובדים, רבים מהם מבוגרים ולא כשירים, יילקחו לשירות. תנאיהם הוחמרו, ונאסר עליהם ללבוש מדים. באביב אותה שנה הם חויבו לשאת סרטי-זרוע צהובים; נוצרים שנחשבו כיהודים תחת חוקי הגזע ענדו סרטים לבנים, שירתו בפלוגות נפרדות ונהנו מתנאים טובים יותר. בחזית הסובייטית, בעיקר, סבלו המגויסים מתנאים קשים, תחת פיקודם של קצינים ונגדים אנטישמים וברוטליים. אלוף-משנה ליפוט מוראי, לדוגמה, הורה לסגל שלו לוודא כי פקודיהם היהודים לא ישובו הביתה. בחורף 1942–1943, בעיקר בעת הנסיגה מסטלינגרד, סבלו הן הצבא והן פלוגות העבודה משיעורי אבדות עצומים. מתוך ה-50,000 שיצאו עם המחנה השני, מתו בין 25,000 ל-42,000, חלקם במחנות שבויים סובייטיים. ב-30 באפריל 1943, בדרוהוביץ' שבאוקראינה, הציתו חיילים צריף בו בודדו שמונה-מאות אנשי שירות עבודה שחלו בטיפוס. אלה שנמלטו מהלהבות נורו. שר המלחמה וילמוש נוג', שהחזיק בתפקיד זה מספטמבר 1942 ועד אוגוסט 1943, עשה כמיטב יכולתו להקל על תנאי המגויסים; אף כי השפעתו בחזית הייתה מוגבלת, הוא הדף את דרישת הגרמנים לספק להם פועלים למכרות הנחושת בבור, סרביה. לחץ גרמני הביא להחלפתו על ידי לאיוש צ'וטאי, שהסכים לבקשתם. ב-1944 הועסקו כ-6,200 מגויסים משירות העבודה במכרות, בפיקוח ישיר של האס אס ובתנאים קשים יותר. בספטמבר 1944, בטרם נסיגתם מיוגוסלביה, טבחו האס אס כ-1,000 מתוכם והצעידו כ-2,000 לגרמניה, שם נכלאו במחנות ריכוז. קבוצה שנייה, שהייתה גם היא בדרכה לשם, שוחררה על ידי הפרטיזנים.
סוף המלחמה

בעוד שמצבם של המגויסים בחזית המזרחית היה קשה, אלה שנותרו בתוך הונגריה נהנו מתנאים סבירים יחסית. במרץ 1944, עם ההשתלטות הגרמנית על המדינה, הפך שירות העבודה בבת אחת למקור הצלה: אל מול המחסור ההולך וגדל בידיים עובדות, העניק צ'וטאי 150,000 פטורים מגירוש ליהודים בתור התחלה; מקבליהם גויסו לתעשייה הצבאית. כמו כן, רבים מאלה ששהו עם יחידותיהם ניצלו מגורל דומה. גם נשים יהודיות נלקחו לשירות במספרים גדולים. באוקטובר, עם הפיכת צלב החץ ועלייתו לשלטון של פרנץ סלשי, טבחו מיליציות באלפים מאנשי שירות העבודה; גם האוכלוסייה האזרחית ההונגרית לא טמנה ידיה בצלחת בקשר ליהודים שגויסו לשירות העבודה. אחד המקרים הפחות ידועים הוא הטבח בפוסטאוואם שבו נרצחו כמאתיים יהודים עקב הלשנת תושבי הכפר לואפן אס.אס. כ-50,000 יהודים ששהו באזור הגבול המערבי נמסרו לגרמנים והועברו למחנות הריכוז. בו זמנית, היו מקרים של קצינים שהגנו על פקודיהם: סרן לאסלו אוצ'קאי אסף כ-2,500 איש בבודפשט ווידא שלא ייפלו לידי האס אס. בשלהי 1944 גויסו חלקים גדולים מכלל האוכלוסייה לעבודות ביצורים אל מול הסובייטים המתקדמים. בראשית 1945 נתפש כל שטח הונגריה על ידי הצבא האדום, ואנשי שירות העבודה שלא גורשו שוחררו. בין עשרים לשלושים אלף שנלקחו בשבי בברית המועצות שהו במחנות בסיביר. חלק שוחררו בהקדם, אך הרוב חזר רק בפברואר 1947, עם כינון השלום בין ברית המועצות להונגריה.
בין קורבנות הגיוס היו דמויות מפורסמות כמו המשורר מיקלוש רדנוטי, שנספה בעת שהוצעד מבור, והסייף האולימפי אטילה פטשאואר, שנרצח באוקראינה. רז'ה שרש, ינה פוקס, ארנה ספ, גאורג ברודי, משה זנבר, ג'ון הרסני, ינו רייטו והרבנים יקותיאל יהודה הלברשטאם, משולם פייש לאווין  עיתונאי "דבר" הלל דנציג שכתב את זכרונותיו על פלוגות העבודה,ויהודה עמיטל שירתו בו גם הם. אפרים קישון נמלט מהארגון באמצעות זיוף מסמכים.
לקריאה נוספת

רוברט רוזט, צבא עבדים: פלוגות העבודה היהודיות בחזית המזרח, 1941–1945, יד ושם, ירושלים, 2019
הלל דנציג, בצל סוסים. הוצאת קיבוץ לוחמי הגטאות, 1976
הערות שוליים

↑  הערך "הונגריה - היהודים בהונגריה" באנציקלופדיה של השואה באתר יד ושם
↑  Randolph L. Braham, The Politics of Genocide: The Holocaust in Hungary, Wayne State University Press, 2000, עמ' 37–42
↑  ברהם, עמ' 44–47
↑  Laura Palosuo, Yellow Stars and Trouser Insperctions, Uppsala Universitet, 2008, עמ' 64–65
↑  ברהם, עמ' 48–50
↑  ברהם, עמ' 50–52
אמאדו דאנטה

אמאדו דאנטה (בצרפתית: Amadou Dante; נולד ב-7 באוקטובר 2000 במאלי) הוא כדורגלן מאלי המשחק בעמדת המגן השמאלי בקבוצת ארוקה מליגת העל הפורטוגלית בהשאלה משטורם גראץ ובנבחרת מאלי.
קריירת מועדונים

דאנטה החל את הקריירה המקצוענית שלו בהארטברג מהבונדסליגה האוסטרית, אליה הושאל משטורם גראץ. הוא ערך עשר הופעות ליגה במדי הארטברג, בהן הבקיע שער אחד.
לקראת עונת 2020/2021 חזר דאנטה לשטורם גראץ והחל לשחק במדיה בבונדסליגה האוסטרית.
קריירה בינלאומית

ב-4 ביוני 2022 ערך דאנטה את הופעת הבכורה שלו בנבחרת מאלי, בניצחון 0–4 על נבחרת הרפובליקה של קונו במסגרת מוקדמות גביע אפריקה לאומות 2023.
נכלל בסגל נבחרת מאלי לטורניר גביע אפריקה לאומות 2023.
תארים

גביע אפריקה לאומות עד גיל 20 (1): 2019
הערות שוליים

↑  CAF announces Final Squad List for TotalEnergies Africa Cup of Nations Cote d'Ivoire 2023  באתר הרשמי של קונפדרציית_הכדורגל_של_אפריקה, 6 בינואר 2024 (באנגלית)
| נבחרת מאלי – גביע אפריקה לאומות 2023 |
| --- | --- | --- |
|  1 דיאוורה •  2 ה. טראורה •  3 דאנטה •  4 א. היידארה •  5 קויאטה •  6 ס. ניאקאטה •  7 מ. דומבייה •  8 סמאסקו •  9 סיסוקו •  10 ביסומה •   11 קוליבאלי •  12 קמארה • 13 דיארה •  14 דוקורה • 15 פופאנה • 16 דיארה • 17 סאקו • 18 י. ניאקאטה • 19 דיאבטה • 20 קויטה • 21 א. טראורה • 22 א. דומבייה • 23 דיאנג • 24 ב. טראורה • 25 סינאיוקו • 26 ק. דומביה • 27 דורז'לה • מאמן: שלה |  1 דיאוורה •  2 ה. טראורה •  3 דאנטה •  4 א. היידארה •  5 קויאטה •  6 ס. ניאקאטה •  7 מ. דומבייה •  8 סמאסקו •  9 סיסוקו •  10 ביסומה •   11 קוליבאלי •  12 קמארה • 13 דיארה •  14 דוקורה • 15 פופאנה • 16 דיארה • 17 סאקו • 18 י. ניאקאטה • 19 דיאבטה • 20 קויטה • 21 א. טראורה • 22 א. דומבייה • 23 דיאנג • 24 ב. טראורה • 25 סינאיוקו • 26 ק. דומביה • 27 דורז'לה • מאמן: שלה | מאלי |
דניאל גאפורד

| --- | --- |

גאפורד בשנת 2022
 לידה:  1 באוקטובר 1998 (בן 26) אל דוראדו, ארקנסו, ארצות הברית
 עמדה:  פאוור פורוורד, סנטר
 גובה:  2.08
 מספר:  21
 מכללה:  אוניברסיטת ארקנסו
 דראפט:  בחירה מספר 38, 2019 שיקגו בולס
 קבוצות כשחקן
 2019–2021   2019  2021–2024   2024–:  שיקגו בולס   ← וינדי סיטי בולס   וושינגטון ויזארדס   דאלאס מאבריקס
דניאל גאפורד (באנגלית: Daniel Gafford; נולד ב-25 באפריל 1996) הוא כדורסלן אמריקאי, המשחק בעמדות הפאוור פורוורד והסנטר בדאלאס מאבריקס.
קריירת תיכונים ומכללות

גאפורד דורג בארבעה כוכבים על פי יכולתו בתיכון. ב-1 באוגוסט 2015 התחייב לאוניברסיטת ארקנסו. גאפורד גם שיחק פוטבול בנבחרת בית הספר התיכון אל דוראדו, אך בחר להתמקד בכדורסל.
במשחקו הראשון במכללות, גאפורד קלע ב-8 מ-8 מהשדה, יחד עם 7 ריבאונדים ו-6 חסימות מול אוניברסיטת מינסוטה. גאפורד רשם 21 נקודות, 10 ריבאונדים ו-7 חסימות מול אוניברסיטת אובורן. בעונתו הראשונה, העמיד גאפורד ממוצעים של 11.8 נקודות 6.2 ריבאונדים למשחק, והודיע כי ישוב לעונה נוספת במכללה ולא יתמודד בדראפט ה-NBA ‏2018. גאפורד נבחר בחמישיית הרוקיז השנייה של העונה במכללות. ב-18 במרץ 2019, לאחר עונתו השנייה במכללות, הודיע גאפורד כי לא ישחק בשיטת גביע של המכללות, כדי להתכונן לדראפט ה-NBA. גאפורד שיפר את הסטטיסטיקה שלו במהלך עונתו השנייה, כשהעמיד ממוצעים של 16.9 נקודות, 8.6 ריבאונדים ו-1.9 חסימות למשחק. הוא נבחר לחמישיית ההגנה השנייה של העונה, ולחמישייה הראשונה של שחקני העונה השנייה במכללות.
קריירה מקצועית

גאפורד נבחר בבחירה ה-38 בסיבוב השני על ידי שיקגו בולס בדראפט ה-NBA ‏2019. ב-8 ביולי 2019, חתם גאפורד בקבוצה. ב-26 באוקטובר, הופיע גאפורד במשחק הבכורה שלו בליגת ה-NBA, כשעלה מהספסל בהפסד 84–108 לטורונטו ראפטורס, במשחק בו הוריד ריבאונד. בהמשך העונה הושאל גאפורד לוינדי סיטי בולס. גאפורד החל לקבל זמן משחק רב יותר בינואר 2020, כשהשחקנים החלו יותר למסור לו. ב-16 בינואר נקע גאפורד את האגודל והוכרז כי יחמיץ שבועיים עד ארבעה שבועות.
ב-25 במרץ 2021, עבר גאפורד בטרייד לוושינגטון וויזארדס.
ב-8 בפברואר 2024 עבר גאפורד בטרייד מהוושינגטון וויזארדס לדאלאס מאבריקס בתמורה לרישון הולמס.
סטטיסטיקות הקריירה > בליגת המכללות

| עונה | קבוצה | משחקים | חמישייה | דקות | % מהשדה | % משלוש | % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017/2018 | ארקנסו | 35 | 26 | 22.6 | 0.605 | 0.000 | 0.528 | 6.2 | 0.7 | 0.5 | 2.2 | 11.8 |
| 2018/2019 | ארקנסו | 32 | 32 | 28.7 | 0.660 | 0.000 | 0.591 | 8.6 | 0.7 | 0.9 | 1.9 | 16.9 |
| קריירה | קריירה | 67 | 58 | 25.5 | 0.635 | 0.000 | 0.562 | 7.4 | 0.7 | 0.7 | 2.1 | 14.5 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | שיקגו | 43 | 7 | 14.2 | 0.701 | 0.000 | 0.533 | 2.5 | 0.5 | 0.3 | 1.3 | 5.1 |
| 2020/2021 | שיקגו | 31 | 11 | 12.4 | 0.690 | 0.000 | 0.659 | 3.3 | 0.5 | 0.4 | 1.1 | 4.7 |
| 2020/2021 | וושינגטון | 23 | 0 | 17.7 | 0.681 | 0.000 | 0.672 | 5.6 | 0.5 | 0.7 | 1.8 | 10.1 |
| 2021/2022 | וושינגטון | 72 | 53 | 20.1 | 0.693 | 0.000 | 0.699 | 5.7 | 0.9 | 0.4 | 1.4 | 9.4 |
| 2022/2023 | וושינגטון | 78 | 47 | 20.6 | 0.732 | 0.000 | 0.679 | 5.6 | 1.1 | 0.4 | 1.3 | 9.0 |
| 2023/2024 | וושינגטון | 45 | 45 | 26.5 | 0.690 | 0.000 | 0.706 | 8.0 | 1.5 | 1.0 | 2.2 | 10.9 |
| 2023/2024 | דאלאס | 29 | 21 | 21.5 | 0.780 | 0.000 | 0.607 | 6.9 | 1.6 | 0.7 | 1.9 | 11.2 |
| קריירה | קריירה | 321 | 185 | 19.5 | 0.711 | 0.000 | 0.668 | 5.4 | 1.0 | 0.5 | 1.5 | 8.7 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2020/2021 | וושינגטון | 5 | 2 | 23.4 | 0.846 | 0.000 | 0.625 | 5.8 | 0.6 | 1.0 | 2.0 | 11.8 |
| 2023/2024 | דאלאס | 22 | 22 | 20.2 | 0.634 | 0.000 | 0.631 | 5.5 | 0.7 | 0.3 | 1.0 | 9.0 |
| קריירה | קריירה | 27 | 24 | 20.8 | 0.671 | 0.000 | 0.629 | 5.6 | 0.7 | 0.4 | 1.6 | 9.5 |
הערות שוליים

↑  טריידים ב-NBA: אורלנדו נפטרה מכוכביה, אולדיפו במיאמי ושינויים גם בוושינגטון, באתר הארץ, 25 במרץ 2021
ליגת העל השוודית (כדורגל נשים)

| --- | --- |

 ענף:  כדורגל
 תאריך ייסוד:  1988
 ארגון מפעיל:  התאחדות הכדורגל השוודית 
 מספר מתמודדים:  14
 מדינות משתתפות:  שוודיה שוודיה
 זוכה:  האמארבי (2023)
 הכי הרבה זכיות:  מועדון הכדורגל רוסנגורד (13)
 מפעל מקביל:  הגביע השוודי
 מפעל נמוך יותר:  אליטטאן
 obosdamallsvenskan.se
 
הדומאלסוונסקאן (משוודית - Damallsvenskan - "הליגה הכֹּל-שוודית לנשים") היא ליגת כדורגל הנשים הבכירה בשוודיה. היא מקבילתה של ליגת הגברים (ה"אלסוונסקאן"). לחלק מהמועדונים יש הן קבוצת נשים והן קבוצת גברים.
הליגה מורכבת מ-12 קבוצות. שתי הקבוצות שמסיימות את העונה בליגה במקומות האחרונים, יורדות לליגה השוודית הראשונה, ואילו שתי הקבוצות שמסיימות את העונה בליגה השוודית הראשונה במקומות הראשונים, עולות לדומאלסוונסקאן.
התחרות הראשונה של הדומאלסוונסקאן נערכה ב-1973.
קו-אבולוציה

ערך זה עוסק במושג. אם התכוונתם לסיפור של אסימוב, ראו .
דבורים והפרחים אותן הן מאביקות הפכו בקו-אבולוציה תלויים האחד בשני לשם רבייה והזנה.
קו-אבולוציה, אבולוציה הדדית, או אבולוציית גומלין, היא השינוי בהרכב הגנטי של שני מינים המקיימים יחסי גומלין, כתוצאה מהברירה הטבעית שהם מפעילים זה על זה. בתהליך זה מתפתחות בכל אחד משני המינים תכונות שמתאימות אותם זה לזה.
קו-אבולוציה מתרחשת במידות שונות בין יצורים רבים מאוד, אך מתבטאת באופן בולט במיוחד ביחסי תועלת הדדית (מוטואליזם) ויחסי איבה (אנטגוניזם כגון טורף-נטרף, טפיל-פונדקאי ותחרות).
קו-אבולוציה אנטגוניסטית

קו-אבולוציה של מינים אויבים עשויה להתפתח לארבעה מסלולים עיקריים:
"מרוץ חימוש" אבולוציוני אינסופי שבו התפתחות רצף של התאמות והתאמות-נגד בקרב המינים מביא לתכונות קיצוניות הכרחיות להישרדות כל אחד מהמינים, בשל האיום מצד המין האחר, אך מקנות חסרונות משמעותיים להתמודדות שני המינים עם גורמים אחרים של סביבתם. דרווין היה הראשון שחשב על קיומו של תהליך מסוג זה בטורפים כגון זאבים ובפרסתניים כגון איילים, המפתחים הדדית מהירות ריצה הולכת וגוברת, שאיננה דרושה לאף אחד מהמינים אלא לצורך הציד או הבריחה מהצייד. תהליך זה מכונה גם "מרוץ המלכה האדומה", על שם אמירתה של המלכה האדומה בספר "מבעד למראה ומה אליס מצאה שם", שכדי להישאר במקום יש לרוץ במהירות מרבית.
הגעה לשיווי משקל יציב. שיווי משקל זה יכול להתבטא במופע קבוע אחד או יותר בקרב המינים.
יצירת מחזורים סדירים או תנודות בלתי סדירות לאורך זמן בהרכב הגנטי של שני המינים.
להוביל להכחדה של אחד מהמינים.
דוגמה ידועה לקו-אבולוציה בין אויבים היא בין הפיגם המצוי (Ruta chalepensis), שפיתח יכולת ליצור שמנים אתריים הדוחים חרקים אוכלי-צמחים, לבין זחל הפרפר זנב הסנונית הנאה (Papilio machaon syriacus) שפיתח עמידות לאותם שמנים אתריים רעילים. עמידות זאת מפחיתה את התחרות בינו לבין חרקים אחרים האוכלים צמחים ולא פיתחו עמידות כזאת. מעבר לכך - הזחל פיתח יכולת לרכז את השמנים אתריים בבלוטה המפרישה את ריחם החריף כשהזחל מותקף. דוגמה זאת טובה לתהליך קו-אבולוציה שמשפיע באופן מובהק על תפוצת מינים, שכן הופעתו של זחל זנב הסנונית תיתכן רק במקום בו מצוי הפיגם.
מרוץ חימוש ביולוגי

מרוץ החימוש הביולוגי הוא מגמה קו-אבולוציונית של התפתחות אצל יצורים המצויים בקשר טורף ונטרף. במגמה זו הטורף משכלל את יכולתו לטרוף והנטרף משכלל את יכולתו להתגונן. שם אחר לתהליך זה הוא "עקרון המלכה האדומה". תהליך זה הוא אחד התהליכים המשפיעים ביותר על מהלך האבולוציה.
למרוץ החימוש הביולוגי שני היבטים עיקריים:
מהירות: לטורפים מהירים ישנו יתרון בהשגת טרפם ולכן תשתלט תכונה זו על האוכלוסייה כולה. מנגד לנטרפים מהירים ישנו יתרון בהימלטות מטורפיהם ולכן גם אצלם תשתלט תכונה זו על האוכלוסייה כולה. על ידי כך נוצר מעין מעגל קסמים שבו מתפתחים גם הטורפים וגם הנטרפים ליצורים מהירים יותר מבלי שתושג ביניהם הכרעה ולמעשה, נותר יציב שיווי המשקל ביניהם, כפי שהיה בזמנים שבהם היו איטיים יותר.
ממדי הגוף: לבעל חיים גדול קל יותר להילחם, בין אם הוא טורף ובין אם הוא נטרף. על כן מוכרים תהליכים אבולוציוניים בהיסטוריה שבהם ממדי הגוף הן של אוכלוסיות של הטורפים והן של אוכלוסיית הנטרפים הלכו וגדלו בהתאמה והאיזון בין גדלם נשמר כפי שהיה לולא גדלו בממדיהם. מוכר גם תהליך הפוך: ככל שהטורף גדול יותר, הוא צריך יותר מזון ואם הנטרף קטן והולך, הוא חדל למשוך את הטורף משום שהוא אינו משביע את תאבונו. אם הפרטים בכלל האוכלוסיות הנטרפות הולכים וקטנים, הטורף נאלץ לצאת ליותר מסעות טרף בכל יום. על כן טורף שהולך וקטן בהתאם לנטרפים שלו, יכול לספק את צרכיו.
חלקי צמח קשים לעיכול מול מערכות עיכול משתכללות: במהלך האבולוציה, צמחים שונים פתחו תכונות שונות שמקשות על אכילתם ובעלי חיים שונים פתחו תכונות במערכת העיכול שמתגברות עליהם. לאוכלי צמחים רבים יש התאמות שונות לאכילת חלקי צמח שבעלי חיים אחרים אינם יכולים לאכול. כך גמל, יכול לאכול שיחים קוצניים וארנבון יכול לאכול חלקי צמח המכילים סיבים רבים. לבהמות מעלות גירה יש קיבה מפותחת עם מדורים אחדים והן יכולות לחזור וללעוס את מה שכבר בלעו. בעלי חיים אלה יכולים לעכל מגוון רחב של צמחים שבעלי חיים אחרים אינם מעכלים.
המונח הושאל ממרוץ החימוש במלחמה הקרה, שבו הייתה מגיבה מעצמה אחת לפיתוחו של נשק חדיש בידי מעצמה אחרת, על ידי פיתוח נשק חדיש יותר וכך חוזר חלילה.
החוקר ואן ואלן קרא לכך "עקרון המלכה האדומה", על שם אותה מלכה מאליס מבעד למראה, שהסבירה לאליס שעליה לרוץ בכל כוחותיה כדי להישאר במקומה.